A meditálás nagyon szubtilis tapasztalat, és szavakkal nem igazán lehet jól elmagyarázni, hogyan kell tenni. Minél többet meditálsz, annál jobban megérted. Egy kicsit olyan, mintha úszni tanulnál. Megérted, hogy a víz segítségével kell mozgatnod a testedet, de amíg nem ugrasz a vízbe és nem próbálod ki, nem mondhatod, hogy már tudsz úszni.
A meditáció megértése annál jobban mélyül, minél többet gyakorlod. Az első lépés a rádzsa jóga meditációban, hogy lélektudatossá váljunk. Ahhoz, hogy jobban megértsd, hogy ez mit jelent, itt van néhány leírás a lélektudatosságról. Mindegyik leírás javaslatot ad arra, hogy milyen gondolataid legyenek, amikor meditálsz. Nincs szükség állandóan vezetett meditációt hallgatni.
Gyöngéden ismételd el ezeket a gondolatokat önmagadban, engedd, hogy mélyen gyökeret eresszenek a tudatodban, miközben élvezed a kellemes átéléseket, amiket teremtenek. Néha segít, ha leírod ezeket a gondolatokat, majd csöndben elmélkedsz rajtuk. Emlékezz, a végső cél az, hogy kevesebbet gondolkodj, de többet tapasztalj. Azonban ezt nem lehet erőltetni – ha mégis így teszel, nem lesz sikered. Gyöngéden irányítsd a gondolataidat a célod felé. Amikor az idő eljön, ahelyett, hogy a békén elmélkednél, a béke már ott él benned.